CELEX: C2006/154/21
Language: el
Date: 2006-07-01 00:00:00
Title: Υπόθεση C-186/06: Προσφυγή της  18ης Απριλίου 2006  — Επιτροπή των Ευρωπαϊκών Κοινοτήτων κατά Βασιλείου της Ισπανίας

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/10
            
         Προσφυγή της 18ης Απριλίου 2006 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-186/06)
   (2006/C 154/21)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Recchia, A. Alcover San Pedro)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, με το πρόγραμμα αρδεύσεως της αρδευόμενης από το Κανάλι Segarra-Garrigues περιοχής, παρέβη τις υποχρεώσεις που υπέχει από τα άρθρα 2, 3 και 4, παράγραφοι 1 και 4, της οδηγίας 79/409/ΕΟΚ (1), του Συμβουλίου, περί της διατηρήσεως των αγρίων πτηνών,
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα:
   Τα κράτη μέλη δεν μπορούν να επωφελούνται από την παράλειψή τους να προσδιορίσουν ζώνες σύμφωνα με την οδηγία προκειμένου να αναπτύσσουν στις ίδιες αυτές περιοχές δράσεις οι οποίες μπορούν να θέσουν σε κίνδυνο την επίτευξη των στόχων της οδηγίας αυτής όταν, όπως στην προκειμένη περίπτωση, το κράτος μέλος δεν έχει προσδιορίσει ζώνη ειδικής προστασίας για τα πτηνά όπως όφειλε να πράξει, αφού τα επίπεδα προστασίας που απαιτούνται για μια σημαντική ζώνη για τα πτηνά είναι τα προβλεπόμενα στο άρθρο 4, παράγραφος 4, της οδηγίας.
   Η Επιτροπή θεωρεί, συνεπώς, ότι το Βασίλειο της Ισπανίας παρέβη τα άρθρα 2, 3 και 4, παράγραφοι 1 και 4, της οδηγίας, αφού θέσπισε και εφάρμοσε τις διατυπώσεις για την έγκριση του σχεδίου αρδεύσεως από το Κανάλι Segarra-Garrigues.
   
      (1)  ΕΕ ειδ. έκδ. 015/001, σ. 202.